છતાં પાણીપૂરી તો ખાય જ છે, ઉપરથી ખાઈ લીધા પછી એક મસાલાપૂરી પણ માગે જ. બહાનું એવું કાઢે કે મોંમાંથી તીખો સ્વાદ દૂર થઈ જાય, પણ એ પૂરી ખાઈને ઉપર પેલું વધેલું પાણી પી જાય! ભારતમાં જ નહીં, નેપાળમાં પણ પાણીપૂરીને પાનીપૂરી જ કહેવાય છે, ક્યાંક ગોલગપ્પા, પુચકા, બતાશા, ગુપચુપ, પાની કા પતાસા વગેરે નામથી ઓળખાય છે, એક માત્ર અમદાવાદમાં પાણીપૂરીને પકોડી કહેવામાં આવે છે. પકોડાની નારીજાતી પકોડી કહેવાવી જોઈએ, નાનું પકોડું એટલે પકોડી, પણ કોણ જાણે કઈ કમાણીએ અમદાવાદીઓ પાણીપૂરીને પકોડી પણ કહે છે, અમુક સમજદાર જોકે, પાણીપૂરી કહીને ન્યાય કરે છે ખરા. મુંબઈગરાઓ પાણીપૂરીની જેમ રગડાપૂરી પણ પસંદ કરે છે જેમાં વટાણાનો રગડો પૂરીમાં ભરીને આપવામાં આવે છે.